recursal/SuperWikiNEXT-32B huggingface dataset:
**सरस्वती मेनन** एक भारतीय महिला शोधकर्ता, शिक्षाविद् और समाजशास्त्री हैं। 

वर्तमान में वे संयुक्त राष्ट्र की शांति निर्माण संरचना की नीति एवं संस्थागत समीक्षा हेतु नियुक्त सलाहकार समूह की सदस्य हैं। समिति का नाम 'एडवाइजरी ग्रुप ऑन द रिव्यू ऑफ द पीसबिल्डिंग आर्किटेक्चर' है। इस पद पर वे 23 जनवरी, 2015 को संयुक्त राष्ट्र प्रमुख बान की मून द्वारा नियुक्त हुई हैं। इसके पहले वे यूएन वूमेन के नीति प्रभाग तथा संयुक्त राष्ट्र विकास कार्यक्रम (UNDP) के मूल्यांकन कार्यालय की निदेशक रह चुकी हैं।

वे यू एन डी पी में शामिल होने से पूर्व मद्रास विश्वविद्यालय चेन्नई में समाज शास्त्र की प्रवक्ता थीं। वह मंगोलिया और नेपाल में संयुक्त राष्ट्र विकास कार्यक्रम के तहत भी जिम्मेदारी निभा चुकी हैं। उन्होंने दिल्ली के जवाहरलाल नेहरू यूनिवर्सिटी (जेएनयू) से समाजशास्त्र में शोध किया है।

सन्दर्भ
-------

1. ↑  FROM THE UN SECRETARY-GENERAL (23 जनवरी 2015). "Secretary-General nominates Advisory Group of Experts on the Review of the Peacebuilding Architecture" [संयुक्त राष्ट्र महासचिव द्वारा शांति स्थापना वास्तुकला की समीक्षा हेतु विशेषज्ञों के सलाहकार समूह मनोनीत]. *united nations*. अभिगमन तिथि 27 मार्च 2015.[*मृत कड़ियाँ*]
2. ↑  IANS (24 जनवरी 2015). "UN chief appoints Saraswathy Menon in peace-building panel" [संयुक्त राष्ट्र महासचिव द्वारा शांति निर्माण पैनल में सरस्वति मेनन नियुक्त किया गया]. *द हिन्दू*. अभिगमन तिथि 27 मार्च 2015.
**सावाजी कोली** अहमदनगर सल्तनत की सेना के सेनापति थे। सल्तनत के सुल्तान बुरहान निज़ाम शाह ने सावाजी कोली को *परवत राय* की उपाधि से सम्मानित किया था। सुल्तान की मृत्यु के पश्चात कोली ने नत के नए सुल्तान हुसैन निज़ाम शाह के समय विजयनगर साम्राज्य के खिलाफ जंग लड़ी थी। बुरहान निज़ाम शाह सावाजी को को *प्रतापराजा*, *परशूरामपृरताप* एवं *नरसिंहाप्रताप* के नाम से भी बुलाते थे।

१५३३ मे सुल्तान बुरहान निज़ाम शाह की मृत्यु के पश्चात अहमदनगर सल्तनत की राजगद्दी को सुल्तान हुसैन निज़ाम शाह ने संभाला। १५६५ मे हुसैन निज़ाम शाह की मृत्यु के पश्चात मुर्तजा निज़ाम शाह के समय भी सावाजी कोली ही सेनापति थे।

इतिहास एवं लड़ाईयां
-------------------

सुल्तान हुसैन निज़ाम शाह के शासन के दौरान बीजापुर सल्तनत के सुल्तान अली आदिल शाह की सह पर विजयनगर साम्राज्य के सम्राट आलिया राम राय ने अहमदनगर सल्तनत के खिलाफ जंग छेड़ दी एवं अहमदनगर किले पर आक्रमण कर घेर लिया। सुल्तान हुसैन निज़ाम शाह पहाड़ी इलाकों में जा कर छिप गए। सेनापति सावाजी कोली ने विजयनगर साम्राज्य की सेना के लिए जरूरी चिजे जैसे खाना पीना, हथियार एवं अन्य जरूरी वस्तुओं की आवाजाही बंद करदी और कड़ी टक्कर दी जिससे विजयनगर सेना कमजोर पड़ गई।

बीजापुर सल्तनत के सुल्तान अली आदिल शाह प्रथम ने अपनी आदिलशाही सेना के साथ विजयनगर के संदर्भ मे अहमदनगर सेना पर आक्रमण कर दिया। सावाजी कोली कुछ अन्य साथियों के साथ अहमदनगर सेना को लेकर बिजापुर सेना से भिड़ गए। लडाई मे सावाजी कोली ने अली आदिल शाह के चाचा को मार डाला। बीजापुर सल्तनत के सुल्तान अली आदिल शाह प्रथम ने अपनी आदिलशाही सेना के साथ विजयनगर के संदर्भ मे अहमदनगर सेना पर आक्रमण कर दिया। सावाजी कोली कुछ अन्य साथियों के साथ अहमदनगर सेना को लेकर बिजापुर सेना से भिड़ गए। इस युद्ध में सावाजी कोली के साथ ३००० अन्य सैनिक भी मारे गए।

संदर्भ
------

1. 1 2  Shyam, Radhey (1966). *The Kingdom of Ahmadnagar* (अंग्रेज़ी में). Motilal Banarsidass Publ. आई॰ऍस॰बी॰ऍन॰ 978-81-208-2651-9.
2. ↑  Guha, Sumit (2006-11-02). *Environment and Ethnicity in India, 1200-1991* (अंग्रेज़ी में). Cambridge University Press. आई॰ऍस॰बी॰ऍन॰ 978-0-521-02870-7.
3. ↑  Sohoni, Pushkar (2018-08-30). *The Architecture of a Deccan Sultanate: Courtly Practice and Royal Authority in Late Medieval India* (अंग्रेज़ी में). Bloomsbury Publishing. आई॰ऍस॰बी॰ऍन॰ 978-1-83860-928-3.
4. ↑  *History: Mediaeval period* (अंग्रेज़ी में). Directorate of Government Printing, Stationery and Publications, Maharashtra State. 1967.
5. ↑  Mahmud, Syed (1957). *The India of Yesterday* (अंग्रेज़ी में). Institute of Indo-Middle East Cultural Studies.
6. 1 2  *Gazetteer of the Bombay Presidency: Ahmadnagar* (अंग्रेज़ी में). Printed at the Government Central Press. 1884.
**प्रोफेसर सालिग्राम भार्गव** (12 दिसम्बर 1888 - 16 सितम्बर 1953) इलाहाबाद विश्वविद्यालय के भौतिकी विभाग के विभागाध्यक्ष एवं हिन्दीसेवी थे। आपने डॉ गंगानाथ झा , रामदास गौड़ तथा प्रो. हमीदुद्दीन के साथ मिलकर 10 मार्च 1913 को विज्ञान परिषद प्रयाग की स्थापना की।

सालिग्राम भार्गव का जन्म 12 दिसम्बर 1888 को गुड़गांव जिले के खोरी नामक स्थान पर हुआ था। 12 वर्ष की अल्पायु में ही आपके पिता मुंशी लच्छी राम जी भार्गव का देहावसान हो गया। आपने सन् 1905 में अलवर हाई स्कूल से मैट्रिक की परीक्षा प्रथम श्रेणी में उत्तीर्ण की। 1909 में आगरा कॉलेज़ से बी0 एस0 सी0 तथा 1912 में म्योर सेंट्रल कॉलेज़ इलाहाबाद से भौतिक विज्ञान में एम0 एस0 सी0 की उपाधि प्राप्त करने के बाद आप म्योर सेंट्रल कॉलेज़ में डिमांस्ट्रेटर पद पर नियुक्त हुए। 1919 में भौतिक विज्ञान के सहायक अध्यापक नियुक्त हुए और तत्कालीन संयुक्त प्रान्त की प्रान्तीय एजुकेशनल सर्विस में भी रहे। प्रयाग विश्वविद्यालय का पुनर्संगठन होने पर आप भौतिक विज्ञान विभाग में रीडर बने तथा 1946 से 1949 तक विभागाध्यक्ष भी रहे। 1 मई 1949 को आपने अवकाश ग्रहण किया।

आप अभी 24 वर्ष के ही थे जब आपने डॉ0 गंगानाथ झा , श्री रामदास गौड़ तथा प्रो0 हमीदुद्दीन के साथ मिलकर 10 मार्च 1913 को विज्ञान परिषद प्रयाग की स्थापना की। आपने आजीवन हिन्दी भाषा में विज्ञान के प्रचार-प्रसार एवं लेखन में अपना योगदान दिया। आपने 'विज्ञान प्रवेशिका', 'चुम्बक' आदि पुस्तकों की रचना की। अप्रैल 1915 में आपने हिन्दी की सर्वप्रथम मासिक वैज्ञानिक पत्रिका 'विज्ञान' का प्रकाशन आरम्भ करवाया। जन साधारण में विज्ञान के प्रचार के लिए आपने अनेक अवसरों पर सुप्रसिद्ध वैज्ञानिकों के द्वारा वैज्ञानिक विषयों पर भाषण आयोजित करवाए तथा स्वयं भी व्याख्यान दिए। विज्ञान परिषद प्रयाग के मंत्री, प्रधानमंत्री तथा उपसभापति के रूप में आप आजीवन इससे जुड़े रहे। 16 सितम्बर 1953 को आपका स्वर्गवास हो गया।

इन्हें भी देखें
---------------

* विज्ञान परिषद प्रयाग
* विज्ञान (हिन्दी पत्रिका)
**जिया मोदी** (जन्म-१९ जुलाई,१९५६) एक भारतीय कानूनी सलाहकार हैं। उन्हें कॉर्पोरेट विलय और अधिग्रहण कानून, प्रतिभूति कानून, निजी इक्विटी और परियोजना वित्त के क्षेत्र में महतवपूर्ण माना जाता है। एक पारसी परिवार में जन्मे, भारत के पूर्व अटॉर्नी जनरल सोली सोराबजी के लिए, वह बहाई समुदाय में सक्रिय सदस्य हैं।

जीवनी
-----

मोदी की प्रारंभिक शिक्षा एलफिंसटोन कॉलेज, मुंबई से हुई थी। उन्होंने कानूनी शिक्षा सिलविन कॉलेज, कैंब्रिज से व १९७९ में मास्टर की डिग्री होवार्ड लॉ स्कूल से की। उन्होंने स्टेट बार की परीक्षा पास की और न्यू यॉर्क में बतौर वकील की योग्यता प्राप्त की। भारत लौटने से पहले उन्होंने अपने पति के कहने पर, न्यूयॉर्क शहर में बेकर और मैकेन्ज़ी के साथ पांच साल तक काम किया। 
उन्होंने १९८४ में अपनी खुद की प्रैक्टिस शुरू कर दी और जिसे उन्होंने बाद में दूसरी कम्पनियां ऐजेडबी और पार्टनर्स (भारत की कानून फर्म में से एक हैं) के साथ जोड़ा, जहा वह एक प्रबंध भागिदार हैं। `
मोदी भारतीय राजनीतिज्ञ सोली सोराबजी की बेटी हैं, पारसी होने के बाद भी वह बहाई समुदाय की सक्रिय सदस्य हैं। वह न्यू एरा स्कूल की एक बोर्ड सदस्य हैं। मोदी की ३ बेटियां हैं और उनका विवाह एक व्यवसायी जयदेव मोदी के साथ हुआ। वह मुंबई में रहती हैं।

उपलब्धियां
----------

बिजनेस टुडे ने मोदी को सितम्बर २००४ में भारत की सबसे शक्तिशाली भारतीय व्यावसायिक महिलाओ में से एक के रूप में सूचीबद्ध किया गया। २००६ में द इकोनॉमिक टाइम्स द्वारा उन्हें भारत के १०० सबसे शक्तिशाली सीईओ के रूप में सूचीबद्ध किया गया।

सन्दर्भ
-------


1. 1 2 3  Amarnath, Nichinta; Ghosh, Debashish (2005), "A Mind of Intellect", The Voyage To Excellence: The Ascent of 21 Women Leaders of India Inc, Delhi: Pustak Mahal, ISBN 81-223-0904-6
2. ↑  Perkins, Christine (Spring 2006). "Profile: A Passage in India". Harvard Law Bulletin. Retrieved 26 May 2012.
3. ↑  Layak, Suman (28 November 2010). "Street legal: Zia Mody". Living Media India Limited. Retrieved 26 May 2012.
4. ↑  Bodhi Global - Who We Are - Board of Directors Archived 31 December 2007 at the Wayback Machine.
5. ↑  "Zia Mody Profile". Profiles. AZB & Partners - Mumbai. Retrieved 27 September 2010.
**समुद्रीय मानचित्र** (naval chart) वह मानचित्र है, जो विशेषतया नाविकों के उपयोग के लिए तैयार किया जाता है। यह समुद्रतल के स्वरूप एवं उसकी विषमताओं को अभिव्यक्त करता है और नाविकों के लिए अधिकतम उपयोगी सूचना देता है। यह नाविकों को सागर और महासागर में नौचालन एवं एक बंदरगाह से दूसरे बंदरगाह तक जल पर यात्रा करने में सहायता करता है। इसकी सहायता से नाविकों को जहाज की भूमि से सापेक्ष स्थिति, स्टियरिंग की दिशा, जलयात्रा की दूरी और संकटक्षेत्र का ज्ञान होता है।

मानचित्र में जलक्षेत्र छोटे छोटे अंकों से अंकित रहता है। ये अंक, जो फ़ैदम अथवा फुट, अथवा दोनों में किसी विशेष स्थिति में औसत ज्वार भाटा के जल की गहराई को अभिव्यक्त करते हैं। स्थल का सर्वेक्षण कितनी ही सावधानी से क्यों न किया गया हो, परंतु यदि चार्ट में गहराई की माप न दिखाई जाए, तो चार्ट व्यर्थ रहता है। समुद्र की गहराई गहराई-मापी-डोर, तार अथवा ध्वानिक विधि से ज्ञात की जाती है। गहराई की माप को ज्ञात करने में प्रतिध्वनिक विधि का अनुप्रयोग निरंतर बढ़ता जा रहा है। इस विधि में पोतजल से एक विद्युत्‌ आवेग संचारित किया जाता है, जो समुद्रतल पर आघात कर प्रतिध्वनिक के रूप में परावर्तित होता है और जलफोन (hydrophone) से प्राप्त कर लिया जाता है। यदि समयांतर को ठीक प्रकार से माप लिया जाए, जल में ध्वनिवेग की जानकारी की सहायता से समुद्र की गहराई का मापन किया जा सकता है।

अक्षांश के प्रेक्षण के लिए अंगीकृत विधियों में से एक, कृत्रिम क्षितिज में सेक्सटैंट द्वारा प्रेक्षित नक्षत्रों का परियाम्योत्तर (circum meridian) उन्नतांश ज्ञात करना है। कालमापी (chronometer) त्रुटि प्राप्त करने के लिए सेक्सटैट और कृत्रिम क्षितिज द्वारा सूर्य अथवा नक्षत्रों की समान ऊँचाई का उपयोग करते हैं। असर्वेक्षित, अथवा सर्वेक्षित, क्षेत्रों के चार्ट को प्राय: बारीक रेखा में खींचते हैं, जिसको केवल देखने मात्र से अनुभवी नाविक समझ जाते हैं कि सावधानी की आवश्यकता है।

समुद्रीय तथा सामान्य चार्ट जलसर्वेक्षण विभाग द्वारा संकलित किए जाते और खींचे जाते हैं तथा प्रकाशन के समय शुद्धता का ध्यान रखते हैं।

एक समुद्रीय मानचित्र

बाहरी कड़ियाँ
-------------

|  |  |
| --- | --- |
|  | **Nautical charts** से संबंधित मीडिया विकिमीडिया कॉमंस पर उपलब्ध है।  |

* Online version of *Chart No.1* with "Symbols, Abbreviations and Terms" used in nautical charts
* Nautical Charts - chapter from the online edition of Nathaniel Bowditch's *American Practical Navigator*
* Nautical chart of the Eastern Approaches to the Solent
* Portolan Chart of Gabriel de Vallseca, 1439
* Guides to Nautical Chart Symbols
* Nautical chart of New York Harbor
* Nautical chart symbols for aids to navigation
पाकिस्तान के संघ शासित क़बीलाई क्षेत्रों में सीमाई क्षेत्रों की स्थिति
*अगर आप इस नाम के ज़िले के बारे में जानकारी ढूंढ रहे हैं जो कृपया बन्नू ज़िला नामक लेख देखिये*
**सीमाई क्षेत्र बन्नू** (سرحدی علاقہ بنوں‎, सरहदी इलाक़ा बन्नू; Frontier Region Bannu या FR Bannu, फ़्रन्टियर रीजन बन्नू) पाकिस्तान के संघ शासित क़बीलाई क्षेत्रों का एक छोटा सा प्रशासनिक विभाग है। इसका नाम अपने से ज़रा पूर्व में स्थित बन्नू ज़िले पर पड़ा है। सीमाई क्षेत्र बन्नू की सीमाएँ उत्तर में करक ज़िले और सीमाई क्षेत्र लक्की मरवत से और दक्षिण में उत्तर वज़ीरिस्तान एजेंसी से भी लगतीं हैं।[1]

इन्हें भी देखें
---------------

* संघ शासित क़बीलाई क्षेत्र
* बन्नू ज़िला
* ख़ैबर-पख़्तूनख़्वा

सन्दर्भ
-------

1. ↑  Pakistan's strategic culture and foreign policy making: a study of Pakistan's post 9/11 Afghan policy change, Ijaz Khan, Nova Science Publishers, 2007, ISBN 978-1-60021-833-0, *... Administratively, FATA is divided into seven political agencies viz Bajaur, Mohmand, Khyber, Orakzai, Kurram, North and South Wazirstan, and six Frontier Regions: Peshawar FR, Kohat FR, Bannu FR, DI Khan FR, Tank FR and Lakki Marwat FR ...*
**टेलीकम्युनिकेशन्स कंसलटेंट्स इंडिया लिमिटेड** (टी सी आई एल) सार्वजनिक क्षेत्र का एक अग्रणी उद्यम है जो आई एस ओ 9001-2000 प्रमाणित है। टी सी आई एल दूरसंचार परामर्श और इंजीनियरी के क्षेत्र में एक प्रमुख कंपनी है जिसका दूरसंचार और सूचना प्रौद्योगिकी के क्षेत्र में सुदृढ़ आधार है। इसकी स्थासपना संचार मंत्रालय के तत्वावधान में दूरसंचार विभाग, भारत सरकार द्वारा सन् 1978 में की गई थी। इस मंत्रालय का नेतृत्व संचार और सूचना प्रौद्योगिकी मंत्री करते हैं।

दूरसंचार विभाग के अधीन सार्वजनिक क्षेत्र के चार उद्यम हैं, जिनमें से एक टी सी आई एल है तथा अन्य निम्नलिखित है :

1. भारत संचार निगम लिमिटेड
2. महानगर टेलीफोन निगम लिमिटेड
3. आई टी आई

प्रशिक्षित और अनुभवी जनशक्ति, अनुसंधान और विकास तथा प्रशिक्षण सुविधाओं की दृष्टि से दूरसंचार विभाग/बी एस एन एन/एम टी एन एल के विस्तृत नेटवर्क द्वारा समर्थित टी सी आई एल ने अत्यंत तीव्र गति से विकास किया है। टी सी आई एल अब परियोजनाओं के लिए समग्र दूरसंचार समाधान प्रदान करता है। टी सी आई एल प्रमुख रूप से मध्यपूर्व अफ्रीका, दक्षिण-पूर्व अफ्रीका, दक्षिण-पूर्व एशिया तथा यूरोप के लगभग 45 देशों में कार्यरत रही है। दूरसंचार के सभी क्षेत्रों में विश्व भर में विश्वस्तरीय प्रौद्योगिकी और भारतीय विशेषज्ञता उपलब्ध कराने तथा परियोजना कार्यान्वयन के क्षेत्र मे समग्र गुणवत्ता प्रबंध तथा उत्कृष्ट सेवाएं प्रदान करने के उद्देश्य से संगठन की स्थापना की गई थी।

बाहरी कड़ियाँ
-------------

* टेलीकम्युनिकेशन्स कंसलटेंट्स इंडिया लिमिटेड का जालघर
**साहिबगंज** (Sahibganj) या **साहेबगंज** (Sahebganj) भारत के झारखण्ड राज्य के साहिबगंज ज़िले में स्थित एक नगर है। यह ज़िले का मुख्यालय है। साहिबगंज के उत्तर में गंगा नदी और दक्षिणी सीमा पर राजमहल पहाड़ियाँ हैं।

जनसांख्यिकी
-----------

साहिबगंज जिला राज्य में जनसंख्या के आधार पर तेरहवें स्थान एवं दसवर्षीय (2001-11) जनसंख्या वृद्धि दर के हिसाब से भी 24 जिलो में तेरहवें स्थान पर है। 1000 पुरुष पर 952 स्त्री के लिंग अनुपात के साथ, यह राज्य में पंद्रहवीं स्थान पर है। जिले में नौ ब्लॉक, अर्थात् साहिबगंज, मंड्रो, बोरियो, बरहाइट, तलझारी, राजमहल, उधवा, पाठना और बरारवा शामिल हैं। जनगणना 2011 के अनुसार, जिले में तीन विधानसभा क्षेत्रों में 1349 गांव और 8 कस्बों का वितरण किया गया है। जनगणना 2011 के आंकड़ों से संकेत मिलता है कि अनुसूचित जाति आबादी का प्रतिशत हिस्सा कुल जनसंख्या में 6.29% था जबकि अनुसूचित जनजातियों की संख्या 26.8% प्रतिशत थी। जनगणना 2011 में कुल ग्रामीण परिवारों की संख्या और 2010-11 के बीपीएल संशोधन सर्वेक्षण के आधार पर ग्रामीण इलाकों में बीपीएल परिवारों का प्रतिशत 86.03% है।

विवरण
-----

साहिबगंज जिला मुख्य रूप से जनजातीय आबादी के साथ संथाल परगना विभाजन का हिस्सा है और विभाजन की पूर्वी सबसे अधिक युक्ति बनाता है। पुराने संथाल परगना जिले के राजमहल और पाकुर उपखंड 17 मई, 1983 को साहिबगंज जिले बनाने के लिए तैयार किए गए थे। इसके बाद साहिबगंज जिले के पाकुर उप-मंडल को 28 जनवरी, 1994 को पाकुर जिला बनाने के लिए तैयार किया गया था। इस जिले में सोशल मीडिया भी बहुत लोग दिलचस्पी रखते हैं । यूट्यूब पर इस जिले से रीइंवेंट टीवी इंडिया चैनल भी है और कई चैनल हैं। इस जिले में दो प्रमुख धार्मिक स्थल शिवगादी धाम (बाबा गजेश्वरनाथ धाम) तथा मोतीझरना (बाबा मोतीनाथ धाम) हैं। मोतीनाथ धाम के जलप्रपात की ऊँचाई 90 फीट है। साथ ही यह पर्यटन का उभरता हुआ बड़ा केंद्र हैं। यहाँ प्रतिदिन झारखंड, बंगाल तथा बिहार से आने वाले सैलानियों का ताता लगा रहता है।

इन्हें भी देखें
---------------

* साहिबगंज ज़िला

सन्दर्भ
-------

1. ↑  "Tourism and Its Prospects in Bihar and Jharkhand Archived 2013-04-11 at the Wayback Machine," Kamal Shankar Srivastava, Sangeeta Prakashan, 2003
2. ↑  "The district gazetteer of Jharkhand," SC Bhatt, Gyan Publishing House, 2002
निर्देशांक: 27°25′27″N 85°11′28″E﻿ / ﻿27.4243°N 85.1910°E﻿ / 27.4243; 85.1910

1934 में सेतो दरबार में आग
सेतो दरबार का छोटा शेष विंग वर्तमान में एनआईडीसी विकास बैंक के कब्जे में है
**सेतो दरबार** नेपाल की राजधानी काठमांडू में एक राणा महल था। नारायणहिटी दरबार संग्रहालय के दक्षिण में स्थित महल परिसर, आंगनों, साज-सज्जा और अतिथि हॉल के एक प्रभावशाली और विशाल सरणी में शामिल किया गया था। सेतो दरबार बीर शमशेर जेबीआर द्वारा 1893 ई. में बनवाया गया था

इतिहास
------

गेहेंद्र शमशेर जेबीआर
सेतो दरबार बीर शमशेर जेबीआर द्वारा 1893 ईस्वी में 375 रोपानी के एक भूमि क्षेत्र में लाल दरबार के साथ अपने निजी निवास के रूप में बनाया गया था।. 1901 में गेहेंद्र शमशेर जेबीआर, बीर शमशेर जेबीआर के सबसे बड़े बेटे को यह महल विरासत में मिला। 1905 में गहेंद्र की मृत्यु के बाद उनके बेटे लीला शमशेर को सेतो दरबार विरासत में मिली.

विरासत
------

इतिहासकारों द्वारा सेतो दरबार को नेपाल के इतिहास में सबसे सुंदर और असाधारण महल की इमारत के रूप में माना जाता है. आज अधिकांश होटल अन्नपूर्णा सेतो दरबार के मैदान में खड़ा है.

संदर्भ
------

1. 1 2 3  JBR, PurushottamShamsher (2007). *Ranakalin Pramukh Atihasik Darbarharu* [*Chief Historical Palaces of the Rana Era*] (नेपाली में). Vidarthi Pustak Bhandar. आई॰ऍस॰बी॰ऍन॰ 978-9994611027.
2. ↑  "THE HISTORIC DURBARS OF KATHMANDU". 2014-10-19. अभिगमन तिथि 2015-06-05.
ओडिशा से प्राप्त सिलीमैनाइट
**सिलीमैनाइट** (Sillimanite) एक अलुमिनो-सिलिकेट खनिज है जिसका रासायनिक सूत्र Al2SiO5 है। इसका नाम अमेरिका के रसायनशास्त्री बेंजामिन सिलीमैन (1779–1864) के नाम पर पड़ा है। यह खनिज संसार में अनेक स्थानों पर मिलता है किंतु कुछ ही स्थानों पर आर्थिक दृष्टि से इसका खनन लाभदायक है। आर्थिक दृष्टि से उपयोगी सिलीमैनाइट के निक्षेप केवल भारत में ही विद्यमान हैं। 

भारत में सिलीमैनाइट सोना पहाड़, जो असम की खासी पहाड़ियों में है, तथा सीधी जिले में पिपरा नामक स्थान पर प्राप्त होता है। कुछ निक्षेप केरल प्रदेश में बालूतट रेत के रूप में भी मिलते हैं। अभी तक सोना पहाड़ और पिपरा के निक्षेपों पर ही खनन कार्य किया गया है।

सोना पहाड़
----------

असम की खासी पहाड़ियों में, सोना पहाड़ के निक्षेप स्थित हैं। सिलीमैनाइट अधिकांशत: कोरंडम (Corundum) के साहचर्य में प्राप्त होता है। यह सिलीमैनाइट उत्तम प्रकार का है एवं इसमें रयूटाइल (Reutile), बायोटाइट (Biotite) तथा लौह अयस्क अत्यंत अल्प मात्रा में मिले होते हैं। यह मुख्यत: विशाल गंडाश्मों (Boulders), जिनका व्यास दस फुट तक तथा भार ४० टन तक हो सकता है, के रूप में मिलता है।

पिपरा
-----

मध्य प्रदेश के सीधी जिले में पिपरा नामक स्थान पर सिलीमैनाइट निक्षेप प्राप्त हुए हैं। इसके साहचर्य में भी कोरंडम प्राप्त होता है। यह निक्षेप पिपरा ग्राम से आधा मील की दूरी पर स्थित हैं। पिपरा सिलीमैनाइट का वर्ण भूरा होता है तथा यह असम के सिलीमैनाइट की अपेक्षा अधिक कठोर है। यहाँ पर बड़े-बड़े गंडाश्म, जो अनेक आकार में मिलते हैं, साधारण मिट्टी में खचित पृथ्वी तल पर पड़े रहते हैं।

भंडार
-----

डॉक्टर डून (Dr. Dunn) के अनुसार पिपरा में सिलीमैनाइट की अनुमानित मात्रा लगभग एक लाख टन है किंतु निक्षेपों के अनियमित होने के कारण ठीक-ठीक अनुमान लगाना कठिन है एवं संभावना है कि वास्तविक मात्रा इससे कहीं अधिक है। इसके अतिरिक्त कुछ ऐसा सिलीमैनाइट भी उपलब्ध है जिसमें कुछ अपद्रव्य हैं तथा इन अपद्रव्यों को उपयुक्त साधनों से दूर कर उपयोग में लाया जा सकता है। इसी प्रकार खासी पहाड़ियों में सिलीमैनाइट की अनुमानित मात्रा ढाई लाख टन के लगभग है।

उपयोग
-----

तापरोधक सामग्री (Refractory) के अतिरिक्त इसका उपयोग अन्य कार्यों में भी होता है।
**सुदेश बेरी** (जन्म 2 नवम्बर 1960) भारतीय टेलीविजन और फ़िल्म अभिनेता हैं। सुदेश ने अपना करियर 1988 में फ़िल्म खतरों के खिलाड़ी से आरम्भ किया। उन्होंने *वंश* (1992) और *युधपथ* (1992) में मुख्य किरदार का अभिनय किया लेकिन दोनों ही फ़िल्में टिकट खिड़की पर पिट गयी। उन्होंने विभिन्न बहु-सितार फ़िल्मों में सहायक अभिनेता का अभिनय भी किया जैसे *घायल* (1990), *बोर्डर* (1997), *रिफ्युजी* (2000), *एलओसी कारगील* (2003), *तंगो चार्ली* (2005) आदि। उन्होंने शंकर मॉण्डल द्वारा निर्देशित राजेश खन्ना की फ़िल्मों वफ़ा (2008) और *शाबाश! यू कैन डू इट* (2009) में भी अभिनय किया।

व्यक्तिगत जीवन
--------------

प्रमुख फिल्में
--------------

| वर्ष | फ़िल्म | चरित्र | टिप्पणी |
| --- | --- | --- | --- |
| 2006 | काफ़िला |  |  |
| 2005 | टैंगो चार्ली |  |  |
| 2004 | वज़ह |  |  |
| 2002 | माँ तुझे सलाम |  |  |
| 2000 | रिफ्युज़ी |  |  |
| 1997 | बॉर्डर |  |  |
| 1996 | हिम्मत |  |  |
| 1996 | शोहरत |  |  |
| 1996 | आर्मी | ख़ान |  |
| 1995 | मोहिनी |  |  |
| 1995 | अंदाज़ | यश |  |
| 1995 | वीरगति |  |  |
| 1993 | कन्या दान |  |  |
| 1993 | पहला नशा |  |  |
| 1992 | वंश | गौतम |  |
| 1992 | युद्धपथ |  |  |
| 1990 | घायल |  |  |
|

नामांकन और पुरस्कार
-------------------

सन्दर्भ
-------

1. ↑  "मैंने दो सौ रोल ठुकराए थे: सुदेश बेरी". नवभारत टाइम्स. 5 जून 2009. अभिगमन तिथि 14 जुलाई 2013.

बाहरी कड़ियाँ
-------------

* इंटरनेट मूवी डेटाबेस पर सुदेश बैरी
योजनाबद्ध निरूपण : (1) वीडियो कैमरा; (2) परदा; (3) वीडियो मॉनीटर; (4) साफ कांच या किरण विभाजक; (5) विषय से छवि; (6) वीडियो मॉनीटर से छवि
**टेलीप्राम्प्टर**, जिसे ऑटोक्यू के रूप में भी जाना जाता है, एक प्रदर्शन उपकरण है जो भाषण या स्क्रिप्ट के इलेक्ट्रॉनिक दृश्य पाठ के साथ बोलने वाले व्यक्ति को संकेत देता है। टेलीप्राम्प्टर दो शब्दों का मिला जुला रूप है एक शब्द है टेली (Tele) मतलब दूर या दूरी होना वहीं दूसरा शब्द है प्राम्प्ट (prompt) अर्थात पटल (स्क्रीन) पर लिखे गए पाठ (स्क्रिप्ट) को प्रदर्शित करना ताकि पाठक पटल (स्क्रीन) पर चल रहे पाठ को देखकर पढ़ सके।

टेलीप्राम्प्टर के दो मुख्य भाग स्क्रीन और बीम स्पिलिटर ग्लास होते हैं। टेलीप्राम्प्टर की स्क्रीन वीडियो कैमरा के लेंस के सामने और आमतौर पर नीचे होती है। स्क्रीन पर शब्द स्पष्ट ग्लास या अन्य किरण विभाजक की शीट का उपयोग करके प्रस्तुतकर्ता की आंखों में परिलक्षित होते हैं, इस किरण विभाजक में हर एक कांच 45 डिग्री कोण के साथ एक स्टैंड से लगा होता है। इस स्टैंड में लगे कांच में मॉनिटर की सहायता से लिखी गई स्क्रिप्ट के पाठ को स्क्रीन पर दिखाया जाता है, ताकि पढ़ने वाला व्यक्ति स्क्रीन पर प्रतिबिंबित पाठ को देखकर आसानी से पढ़ सके।

टेलीप्राम्प्टर का प्रयोग
ऑटोस्क्रिप्ट टेलीप्राम्प्टर के साथ स्टूडियो कैमरा
निम्नलिखित पुनरावृत्तियों सहित प्रौद्योगिकी का विकास जारी है:

1. पहला यांत्रिक पेपर रोल टेलीप्राम्प्टर: 1952 में अमेरिकी राजनीतिक सम्मेलनों में टेलीविजन प्रस्तुतकर्ताओं और वक्ताओं द्वारा उपयोग किया गया।

2. दोहरा कांच टेलीप्राम्प्टर - टीवी प्रस्तुतकर्ताओं द्वारा और 1964 में अमेरिकी सम्मेलनों के लिए उपयोग किया जाता है।

3. 1982 के कंप्यूटर-आधारित रोल और अमेरिकी सम्मेलनों के लिए चार-प्राम्प्टर प्रणाली - 1996 में एक बड़े गुप्त मॉनिटर और इनसेट भाषण-मंच मॉनिटर को जोड़ा गया।

4. 2006 में ब्रिटेन के राजनीतिक सम्मेलनों में कई बड़े ऑफ-स्टेज गुप्त मॉनिटरों ने कांच के टेलीप्राम्प्टरों का स्थान ले लिया।

सन्दर्भ
-------

1. ↑  जोसेफ स्ट्रोमबर्ग (22 अक्टूबर 2012). "टेलीप्राम्प्टर का एक संक्षिप्त इतिहास". अभिगमन तिथि 2023-06-10.
2. ↑  "टेलीप्राम्प्टर". *गेटी इमेजेज*. अभिगमन तिथि 2023-06-10.
3. ↑  "अपने लैपटॉप पर टेलीप्रॉम्प्टर का उपयोग करने के लाभ". जनवरी 6, 2022. अभिगमन तिथि 2023-06-10.
4. ↑  साइमन होगार्ट (18 सितंबर 2008). "एलिसियम के लिए बोग मानक खोज". *द गार्डियन*. अभिगमन तिथि 2023-06-10.

बाहरी कड़ियाँ
-------------

|  |  |
| --- | --- |
|  | **Teleprompters** से संबंधित मीडिया विकिमीडिया कॉमंस पर उपलब्ध है।  |

* 1966 सिनेक्राफ्ट प्रोडक्शन फिल्म टेलीप्रॉम्प्टर के साथ मल्टी-कैमरा के उपयोग का प्रदर्शन करती है। स्रोत : हैगली लाइब्रेरी डिजिटल आर्काइव
* केविन मार्टिन, इनोवेशन एट सिनेक्राफ्ट: मल्टी-कैमरा प्रोडक्शन फॉर टेलीविज़न। *हैगली कलेक्शन रिसर्च एंड न्यूज*
* जोसेफ स्ट्रोमबर्ग, टेलीप्रॉम्प्टर का संक्षिप्त इतिहास। *स्मिथसोनियन पत्रिका*, अक्टूबर 22, 2012
**सेतुसमुद्रम जहाजरानी नहर परियोजना**  (तमिल: சேதுக்கால்வாய் திட்டம், *Cētukkālwāi Tiṭṭam* [?]) भारत एवं श्रीलंका के मध्य पाक जलडमरूमध्य और मन्नार की खाड़ी को जोड़ने का प्रस्ताव है। इसके द्वारा सेतुसमुद्रम क्षेत्र के छिछले सागर में एक जहाजरानी उपयुक्त नहर बनाकर भारतीय प्रायद्वीप की परिधि पर एक नौवहन मार्ग सुलभ होगा। अभी यह मार्ग छिछले सागर एवं उसमें स्थित द्वीपों एवं चट्टानों की शृंखल जिसे रामार पालम (तमिल: இராமர் பாலம் Rāmar pālam), रामसेतु और ऍडम्स ब्रिज कहा जाता है, के कारण यह मार्ग सुलभ नहीं है और जहाजों को श्रीलंका द्वीप का पूरा चक्कर लगाकर अनावश्यक लम्बा मार्ग तय करना पड़ता है। इस परियोजना में 44.9 नॉटिकल मील (83 कि.मी) लम्बा एक गहरा जल मार्ग खोदा जायेगा जिसके द्वारा पाक जलडमरुमध्य को मनार की खाड़ी से जोड़ दिया जायेगा। १८६० में अल्फ़्रेड डुन्डास टेलर द्वारा इसकी अभिकल्पना पहली बार की गयी थी, जिसे हाल ही के वर्षों में भारत सरकार द्वारा स्वीकृति मिली है। इस परियोजना के तहत रामसेतु के चूनापत्थर की शिलाओं को तोड़ा जायेगा, जिसके कारण कुछ संगठनों ने विरोध जताया है। उनका कहना है कि इससे हिन्दुओं की धार्मिक आस्था को ठेस पहुंचेगी, साथ ही पर्यावरण और आर्थिक स्तर पर भी हानि होगी। इसके अलावा कुछ सुरक्षा कारण भी बताये गए हैं। इनमें से कई पार्टियां या संगठन इस परियोजना का कार्यान्वयन पहले दिये गए ५ वैकल्पिक तरीकों से करने का अनुमोदन करती हैं। इन वैकल्पिक तरीकों से श्रीरामसेतु को हानि भी नहीं पहुंचेगी जिससे उसे पवित्र मानने वाले हिन्दुओं की भावनाओं को ठेस नहीं पहुंचेगी। फ़िल्हाल निर्धारित परियोजना में एक मध्य मार्ग चुना गया है जिससे लघुतम मार्ग सुलभ होगा और साथ ही न्यूनतम रखरखाव एवं अनुरक्षण व्यय होगा। इससे पूर्व विश्व के अन्य जहाजरानी नहर परियोजनाएं जैसे  स्वेज नहर एवं पनामा नहर भूमि स्थित नहर परियोजनाएं थी।

इन्हें भी देखें
---------------

* स्वेज नहर
* पनामा नहर
* रामसेतु
* हल्दिया

सन्दर्भ
-------

1. ↑   Archived 2010-03-03 at the Wayback Machine 5 Alternative alignments without damaging Ramar bridge
2. ↑  "संग्रहीत प्रति". मूल से 3 मार्च 2010 को पुरालेखित. अभिगमन तिथि 25 अगस्त 2013.
3. ↑  "संग्रहीत प्रति". मूल से 13 अक्तूबर 2007 को पुरालेखित. अभिगमन तिथि 25 अगस्त 2013.

बाहरी कड़ियाँ
-------------

* सेतुसमुद्रम नहर के लाभ (अंग्रेज़ी)
* द्वारा रामसेतु
* रामसेतु बचाने की आपातकालीन वाणी
* सेतुसमुद्रम पर पूरी जानकारी

निर्देशांक: 9°05′38″N 79°32′48″E﻿ / ﻿9.09389°N 79.54667°E﻿ / 9.09389; 79.54667
**झांट के बाल** गुप्त शरीर के बाल हैं जो किशोर और वयस्क मनुष्यों के जननांग क्षेत्र में पाए जाते हैं। बाल यौन अंगों पर और उसके आसपास और कभी-कभी जांघों के अंदर के शीर्ष पर स्थित होते हैं। जघन क्षेत्र में जघन हड्डी के आसपास, इसे *जघन पैच* के रूप में जाना जाता है। झांट के बाल पुरुष में अंडकोश पर और मादा में योनी पर भी पाए जाते हैं।

यद्यपि बचपन में इस क्षेत्र में महीन मखमली बाल मौजूद होते हैं, जघन बालों को भारी, लंबे और मोटे बाल माना जाता है जो पुरुषों में एण्ड्रोजन के बढ़ते स्तर और महिलाओं में एस्ट्रोजेन के प्रभाव के रूप में युवावस्था के दौरान विकसित होते हैं। झांट के बाल शरीर पर अन्य बालों से भिन्न होते हैं और एक माध्यमिक यौन विशेषता है। कई संस्कृतियाँ जघन बालों को कामुक मानती हैं, और अधिकांश संस्कृतियों में इसे जननांगों से जोड़ा जाता है, जिससे पुरुषों और महिलाओं दोनों को हर समय ढके रहने की उम्मीद होती है। कुछ संस्कृतियों में, विशेष रूप से महिलाओं के जघन बालों को हटाने के लिए यह आदर्श है; अभ्यास को व्यक्तिगत स्वच्छता का हिस्सा माना जाता है। अन्य संस्कृतियों में, जघन बालों के संपर्क (उदाहरण के लिए, जब एक स्विमिंग सूट पहनना) को अनैच्छिक या शर्मनाक माना जा सकता है और इसलिए इसे दिखाई देने से बचने के लिए छंटनी या अन्यथा स्टाइल किया जाता है।

संदर्भ
------

1. ↑  Morris, Desmond (2005). *The Naked Woman: A Study of the Female Body* (अंग्रेज़ी में). Macmillan. आई॰ऍस॰बी॰ऍन॰ 978-0-312-33853-4.
2. ↑  Green, Morris (1998). *Pediatric Diagnosis: Interpretation of Symptoms and Signs in Children and Adolescents* (अंग्रेज़ी में). Saunders. आई॰ऍस॰बी॰ऍन॰ 978-0-7216-7284-7.

बाहरी संबंध
-----------


|  |  |
| --- | --- |
|  |  विकिमीडिया कॉमन्स पर ***झांट के बाल*** से सम्बन्धित मीडिया है।  |
सामायिक जैन धर्म में उपासना का एक तरीका है । दो घड़ी अर्थात 48 मिनट तक समतापूर्वक शांत होकर किया जाने वाला धर्म-ध्यान ही सामायिक है।जैन आगमो में ऐसा वर्णन है कि चाहे गृहस्थ हो या साधु सामायिक सभी के लिए अनिवार्य है। अपने जीवनकाल में से प्रत्येक दिन केवल दो घड़ी का धर्म ध्यान करना ही सामायिक कहलाता है। सामायिक का अर्थ है आत्मा में रमण करना। समता पूर्वक पाप का त्याग करना ही सामायिक है।

सामायिक लेने की विधि
--------------------

सामायिक लेने से पहले अरिहंत भगवान श्री सीं मधर स्वामी को प्रणाम करते हैं । उसके पश्चात अपने गुरुदेव की आज्ञा लेकर करेमी भंते का पाठ पढ़ा जाता है। सामायिक ग्रहण करने के 9 सूत्र होते हैं, प्रत्येक सूत्रों को बोलकर सामायिक ग्रहण की जाती है, उसके पश्चात 48 मिनट तक मन वचन, और काया से 32 दोषो को टाला जाता है। जिसमें 10 मन के, 10 वचन के, और 12 काय के दोष माने जाते हैं।

एक सामायिक का मूल्‍य
--------------------

जैन ग्रन्थो में सामायिक का बहुत महत्व बताया गया है । जैन मान्यतानुसार सामायिक से जुड़ा एक प्रसंग है कि एक बार राजा श्रेणिक ने, भगवान महावीर से एक सामायिक का मूल्‍य पूछा, तो भगवान महावीर ने उत्तर दिया- ‘हे राजन् ! तुम्‍हारे पास जो चाँदी, सोना व जवाहर राशि हैं, उनकी थैलियों को ढेर यदि सूर्य और चाँद को छू जाएँ, फिर भी एक सामायिक का मूल्‍य तो क्‍या, उसकी दलाली भी पर्याप्‍त नहीं होगी।' इस प्रकार से जैन धर्म में धर्म के मुल्य कि स्थापना कि है कि धर्म कोई बिकाऊ वस्तु नही है , जिसे खरीदा जा सके यह तो आत्म अनुभूती का विषय है।

सन्दर्भ
-------

बाहरी कड़िया
------------

* सामायिक सूत्र
१९५६ में अमेरिकी टेलिविज़न पर चल रहे 'वैलियंट लेडी' (बहादुर महिला) धारावाहिक का एक दृश्य
**टेलिविज़न धारावाहिक** या **रेडियो धारावाहिक** ऐसी नाटकीय कथा को कहते हैं जिसे किश्तों में विभाजित कर के उन किश्तों को टेलिविज़न या रेडियो पर एक-एक करके दैनिक, साप्ताहिक, मासिक या किसी अन्य क्रम के अनुसार प्रस्तुत किया जाता है। इन्हें अंग्रेज़ी व कई अन्य भाषाओं में **साबुन नाटक** या **सोप ऑपेरा** (soap opera) कहा जाता है क्योंकि ऐसे रेडियो धारावाहिकों को शुरू में प्रॉक्टर एंड गैम्बल, कोलगेट-पामोलिव और लीवर ब्रदर्स जैसी साबुन बनाने वाली कम्पनियों के सौजन्य से पेश किया जाता था। इन धारावाहिकों को **टी वी सीरियल** (TV serial) या **टी वी शृंखला** भी कहते हैं।

टेलिविज़न व रेडियो धारावाहिकों का एक अहम तत्व उनकी कहानियों का अनंत चलता हुआ विस्तार होता है, जिसमें मुख्य कथाक्रम के अन्दर नई कहानियाँ आरम्भ होती है और फिर कई कड़ियों के दौर में विकसित होती हैं और फिर अंजाम पर पहुँचती हैं। कई ऐसी कहानियाँ एक-साथ चल सकती हैं और धारावाहिक लिखने-बनाने वाले अक्सर इनका रुख़ दर्शकों की बदलती रुचियों और भावनाओं के अनुसार बनाते जाते हैं। इसी तरह कहानी में मोड़ देकर उन पात्रों की भूमिका बढ़ा दी जाती है जो दर्शकों की रूचि रखें और उन्हें अक्सर निकाल दिया जाता है जिनमें दर्शकों को दिलचस्पी कम हो। भारत में 'हम लोग', 'क्योंकि सास भी कभी बहू थी', 'ससुराल गेंदा फूल', 'यह रिश्ता क्या कहलाता है' और सीआईडी जैसे धारावाहिक बहुत सफल रहे हैं। १९८० के दशक में पाकिस्तान के 'धूप किनारे' और 'तन्हाईयाँ' जैसे धारावाहिक भी सफल रहे और भारत में भी देखे गए। अमेरिका का 'गाइडिंग लाईट' (Guiding Light) नामक धारावाहिक १९३७ में रेडियो पर शुरू हुआ, १९५२ में टेलिविज़न पर स्थानांतरित हुआ और फिर २००९ में जाकर बंद हुआ - कुछ स्रोत इसे विश्व का सबसे लम्बे चलने वाला धारावाहिक बताते हैं।

1970 के दशक के अंत में दूरदर्शन पर दो धारावाहिक शुरू हुए थे जिन्हें भारत के पहले धारावाहिकों का दर्जा दिया गया था। इनके नाम थे 'अशान्ति शान्ति के घर' जिसमें आगा और नादिरा ने मुख्य भूमिकायें निभाईं थीं एवं 'लड्डू सिंह टैक्सी ड्राइवर' जिसमें 'पेंटल ने मुख्य भूमिका निभाई थी।

इन्हें भी देखें
---------------

* हम लोग (टीवी धारावाहिक)

सन्दर्भ
-------

1. ↑  Targeting Media Archived 2014-07-08 at the Wayback Machine, A. Lopez, pp. 58, Blake Education, 2000, ISBN 978-1-86509-537-0, *... Soap opera has been a popular form of storytelling since the early days of radio. The term 'soap opera' came about because the soap manufacturers, Procter and Gamble, were the major sponsors of most radio serials in America ...*
2. ↑  Uncensored: an eyewitness account of abuse of power and media in Pakistan Archived 2014-07-08 at the Wayback Machine, Burhanuddin Hasan, Royal Book Co. 2000, ISBN 978-969-407-245-6, *... programmes which became very popular not only in Pakistan, but also in India and in the Middle East included play series like Waris, Andhera-Ujala, Deewarain, Jungle, Khuda ki Basti (redone in colour) Dhoop Kinare ...*
3. ↑  Television Dramatic Dialogue:A Sociolinguistic Study Archived 2014-07-08 at the Wayback Machine, Kay Richardson, pp. 58, Oxford University Press, 2010, ISBN 978-0-19-537405-6, *... Guiding Light (CBS 1952–2009), the longest running soap opera in the world, started on radio in 1937 and made the transition to television in 1952, before being finally cancelled in 2009 ...*
किताब के मुख्य पात्रों एशली पैटरसन, जो हमेशा अप्ने काम में व्यस्थ र्र्हती है और उसके सहकर्मियों, टोनी प्रेस्कॉट, जो एक गयिका और नर्तकी है और शरमीली कलाकारी आलेट पीटर्स और एशली के पिता।
यह महिलाऍ एक दुसरे के साथ अच्छी तरह से घुलमिलते नहीं थे। टोनी और आलेट आम तौर पर एक दूसरे के साथ दोस्ती बनये रखते है, लेकिन टोनी एशली को पसन्द नहि करति है।

एशली को हमेशा यह लगता था कि कोइ उसकी पीछा कर रहा है। एक दिन जब वो काम से घर वापस आयी तो घर कि बिजली चल रही थि। उसे मालूम नहि था कि उसके घर में कौन घुस आया था। और किसी एक लिपस्टिक से उसके दर्पण पर "तुम मर जाओगी "लिखा हुआ था। उस्को शक हुआ कि कोयी उस्के घर में घुस आया था। वह एक पुलिस अनुरक्षण का अनुरोध करती है, लेकिन अगली सुबह, इस पुलिस अधिकारी अपने अपार्टमेंट में मृत पाया जाता है। इसके पेहले भी दो अन्य हत्याएं इसी के समान हो छुका था।

बाद में दो और पुरुषों के हत्या होता है और जिन पुरुषो के हथ्या हुआ था उनके बधिया किया गया था और इन सब के म्रत्यु सेक्स करने के बाद हुआ था। सारे सबूत एक ही महिला के ओर निशाना कर रहा था। बाद में एक आदमि जिसका म्रित्यु हुअ था, उसने जो उपहार टोनी को दिया था वो एशली के घर में पायी गयी। इस्के बाद एशली को गिरफ्तार कर लिया गया। इस बिंदु पर, यह तीन महिलाए एकाधिक व्यक्तित्व विकार से पीड़ित है।

" शेरिफ दोव्लिंग एक गहरी साँस ली. "एश्ले पैटरसन ... टोनी प्रेस्कॉट ... आँलेट पीटर्स, वे सब एक ही व्यक्ति रहे हैं। "

एशली के पिता एशली के प्रतिनिधित्व करने के लिए एक वकील जो उनके दोस्त थे उन्हे उकसाया। उपन्यास के दूसरे भाग मे एमपीडी के बरे मैं मनोचिकित्सकों के बीच के भारी विवादों से भरा है। जब एश्ली के वकील, टोनी को अदालत के सामने लात है तब यह साबित होता है कि एशली निर्दोष है। एशली को मनोचिकित्सा के लिए भेजते हैं। चिकित्सा के द्वारा उसेके दो "बदल "को पेश किया जता है और उसके मन को भिखर देने वालि घटनाओं को सामने लाता है। बचपन में एशली के साथ यौन उत्पीड़न हुअ था जिसके कारण पुरुषों के ओर घृणा पैदा हुआअ था। एशली की एमपीडी की चिकित्सा डॉक्टर गिल्बर्ट के द्वारा हो रहा था। बाद में पता चल्ता है कि उस्के पिता के द्वारा ही उस्की यौन उत्पीड़न हुआ था और इसी के कारण टोनी के निर्माण हुआ था और उसकी माँ की घृणा की बात बन जाती है। और बाद में वे इटली में रह रहे हैं जब उसके जीवन में एक बार फिर से अपने पिता द्वारा हमला हुआ था और तब आँलेट का सृजन होता था। टोनी एक सुरक्षात्मक में विकसित हुअ और इसी तरह की स्थितियों के सामना करना पड़ा तब जानलेवा हो जाती है। आलेट सांत्वना और ममता का एक रूप में विकसित हुआ था और एशली के साथ अच्छा तालमेल बनया था।

जब टोनि को पता चलता है कि जिस औरत से उस्के पिता के शादी होने वालि थि उसकि एक तीन वर्ष कि बेटी है तब टोनि को बहुत क्रोध होत है। उसे यह लगता है कि वह लड़की को भि वही सब सहना पडेगा जो उसने सहा था। डॉक्टर गिल्बर्ट टोनी को हर गुजरते दिन उसके अनदर के क्रोध को बाहर निकालते हैं। टोनी अपने इस नरम पक्ष को दिखाक्रर और सब कुछ स्वीकार कर लेती है डॉक्टर गिल्बर्ट को दिखाने के लिए। असल में वह और आलट दोनो मिलकर अप्ने पिता के हथ्या करना चाहते थे। इस तरह से एशली वहाँ से निकलति है। अंत में एशली ट्रेन में यात्रा करति हुई दिखाई देति है और टोनी अचानक से आती है और वह ट्रेन हाँपटन स्तेशन पर रुखति है जहा उसके पिता रहते थे।

सन्दर्भ
-------

1. ↑  "संग्रहीत प्रति". मूल से 10 अगस्त 2014 को पुरालेखित. अभिगमन तिथि 4 फ़रवरी 2014.
**सामूहिक उत्तरदायित्व**

मंत्री परिषद सामूहिक उत्तरदायित्व के सिद्धांत पर कार्य करती है इस सिद्धांत के अंतर्गत सभी मंत्री अपने कार्य के प्रति एवं सरकार के प्रति सामूहिक रूप से उत्तरदायी होते हैं सामूहिक नेतृत्व के अंतर्गत सभी मंत्री कैबिनेट के निर्णयों की जिम्मेदारी सामूहिक रूप से साझा करते हैं शंका और असहमति केवल कैबिनेट के कमरे तक सीमित रहती है एक बार यदि कोई निर्णय ले लिया तो यह संपूर्ण सरकार का निर्णय माना जाता है यदि कोई मंत्री सरकार के निर्णयों से सहमत नहीं है तथा उनका समर्थन नहीं करता है तो उसे नैतिक आधार पर मंत्री परिषद से त्यागपत्र देना पड़ता है।

यदि मंत्री परिषद का गठन विभिन्न राजनीतिक दलों के गठबंधन से किया गया तो यह न्यूनतम साझा कार्यक्रम पर आधारित होता हैं ताकि सभी मंत्रालयों मैं सामंजस्य बना रहे तथा सभी राजनीतिक दलों को न्यूनतम साझा कार्यक्रम के साथ खड़ा रहना चाहिए। यदि वे ऐसा नहीं करते तो मंत्री परिषद अस्तित्व में नहीं रह सकती मंत्रिपरिषद के भीतर एकता नया केवल इसके लिए अनिवार्य है बल्कि इसको कुशलता और कार्य क्षमता के लिए भी जरूरी है इसके लिए जनता का विश्वास जितना भी आवश्यक है जनता सरकार के सदस्यों के बीच सार्वजनिक आक्षेप और लोकनीति जैसे मामलों में आपसी टकराव इसके पतन का प्रमुख कारण था 1979 मे
"जाने पुतिन चाहिए" - एक ही नाम और जनता के लिए एक खुला प्रधानमंत्री व्लादिमीर पुतिन के इस्तीफे की मांग पत्र के लिए हस्ताक्षर एकत्र अभियान की वेबसाइट. अभियान इंटरनेट मार्च 10 2010 सार्वजनिक संगठनों के विरोध के कार्यकर्ताओं की एक संख्या है, साथ ही रूसी संस्कृति के कई प्रसिद्ध आंकड़े में </ ref>.
सर्जक और उपचार के प्रमुख लेखक, "पुतिन जाना चाहिए" था आंद्रेई Piontkovsky

संदेश, को संबोधित किया, "रूस के नागरिकों के लिए" एक अत्यधिक महत्वपूर्ण स्वर में बनाए रखा है और व्लादिमीर पुतिन के एक अत्यंत नकारात्मक मूल्यांकन किया है।

पता सूचीबद्ध पुतिन युग में सुधार का संदेश ("सभी कि संभव था ही विफल करने के लिए की विफलता") के लेखक के अनुसार में विफल रहा है और दूसरा चेचन युद्ध और रूसी शहरों में मकानों की बमबारी के रूप में इस तरह की घटनाओं को दर्शाता है।
संदेश उसके maniacal जुनून के "हर कल्पनीय रास्ते में गैस पाइप बिछाने के लिए, महत्वाकांक्षी लागत (सोची ओलंपिक या रूसी द्वीप करने के लिए पुल की तरह) परियोजनाओं, जो पूरी तरह देश में contraindicated हैं की दीक्षा सबूत है, जहां एक बड़े" को पुतिन भविष्य को समझने की विफलता 'के लेखक के अनुसार आबादी के गरीबी रेखा से नीचे जीवन. "
अपील भी देर से राष्ट्रपति बोरिस येल्तसिन और उसके मुहासिरा ("परिवार"), राय के पत्र में, एक के लिए अपनी खुद की सुरक्षा सुनिश्चित करने के प्रयास में राष्ट्रपति कार्यालय में व्लादिमीर पुतिन नामित की आलोचना की. वर्तमान रूसी राष्ट्रपति, दिमित्री मेदवेदेव बकाया "आज्ञाकारी कायममुकाम," "आधुनिक शिमोन Bekbulatovich नामित किया गया था।"
लेखकों के लिए कानून प्रवर्तन अधिकारियों के खिलाफ "अपने लोग" मत जाओ और के लिए नहीं ले जाने के लिए बाहर कॉल "भ्रष्ट आपराधिक आदेश."

सूत्रों
-------

1. ↑  Андрей Липский. (17 марта 2010). "Гарри Каспаров: В интернет ОМОН не пришлешь" (रूसी में). «Новая газета» № 27. मूल से 27 सितंबर 2011 को पुरालेखित. अभिगमन तिथि 8 अगस्त 2010. `|date=` में तिथि प्राचल का मान जाँचें (मदद)
2. ↑  Владимир Кара-Мурза, Зоя Светова, Александр Рыклин. (07 июня 2010). "Станет ли борьба с «несогласными» приоритетным направлением деятельности милиции?". *Радио «Свобода»* (रूसी में). RFE/RL, Inc. मूल से 20 अप्रैल 2012 को पुरालेखित. अभिगमन तिथि 16 अगस्त 2011. `|date=` में तिथि प्राचल का मान जाँचें (मदद)सीएस1 रखरखाव: एक से अधिक नाम: authors list (link)

सन्दर्भ
-------

* वेबसाइट अभियान "पुतिन जाना चाहिए"
* / नेटवर्क / प्रत्यक्ष इलेक्ट्रॉनिक लोकतंत्र, "पुतिन जाना चाहिए"
**हाइड्रोफ़ीनाए** (Hydrophiinae), जिन्हें **समुद्री सर्प** (sea snakes) भी कहते हैं, इलापिडाए सर्प कुल की एक उपशाखा है जिसके सदस्य विषैले और अपना अधिकांश जीवन समुद्र व अन्य जलीय स्थानों पर व्यतीत करने वाले होते हैं। इन में से ज़्यादातर का शरीर समुद्री जीवन के अनुकूल होता है और वे धरती पर अधिक समय नहीं रह पाते हालांकि लातिकाउडा (Laticauda) वंश के सर्प कुछ हद तक धरती पर चलने में सक्षम हैं। इनकी पूँछ का अंतिम भाग चपटा होता है, जो उन्हें तैरने में सहायक होता है। समुद्री सर्प हिन्द महासागर से लेकर प्रशांत महासागर के गरम जलीय क्षेत्रों में पाये जाते हैं। आनुवंशिकी (जेनेटिक) दृष्टि से समुद्री साँप औस्ट्रेलिया के विषैले सर्पों से सम्बन्धित हैं।

विष
---

समुद्री सर्पों का ज़हर बहुत ही ख़तरनाक होता है, और कुछ का विष नाग के विष से १००० गुना अधिक पाया गया है। फिर भी समुद्री सर्पों के काटने से बहुत ही कम लोगों की जाने जाती हैं। इसका पहला कारण है कि अधिकतर समुद्री सर्प शर्मीले स्वभाव के होते हैं। अगर उनका मनुष्य से सामना हो तो वे लगभग हमेशा ही भागने की चेष्टा करते हैं। यदी वे ग़लती से पकड़ में भी आ जाये तो भी छोड़े जाने पर उनकी कोशिश अक्सर भाग निकलने की ही होती है। दूसरा कारण है कि उनका मुँह अधिकतर बहुत छोटा होता है। यह मछलियों को काटने के लिये तो पर्याप्त है लेकिन मानवों को काटना उनके लिये कठिन होता है। अक्सर अगर वे काट भी लें तो विष का प्रवाह नहीं करते। फिर भी उनके विष के कारण वैज्ञानिक यह सलाह देते हैं कि समुद्री सर्पों के साथ बहुत ही सावधानी बर्ती जाये। कुछ समुद्री सर्प ऐसे भी हैं जो क्रोधित होकर डसने की कोशिश करें।

श्वास
-----

सभी सरीसृपों (रेप्टाइलों) की तरह समुद्री सर्पों के भी फेफड़े होते हैं और उन्हें साँस लेने के लिये समुद्र की सतह पर आना पड़ता है। लेकिन उनके फेफड़े उनके शरीरों के हिसाब से बहुत बड़े होते हैं और वे एक से दो घंटों के लिये साँस रोक सकते हैं। कुछ तो साँस भरकर समुद्र के फ़र्श पर जाकर सो भी जाते हैं। कई समुद्री सर्पों में कुछ हद तक अपनी त्वचा से पानी में घुले हुए आक्सीजन को खीचने की क्षमता होती है जो उन्हें अधिक देर तक श्वास रोकने देती है।

चित्रदीर्घा
-----------

* हवाई के पास एक समुद्री सर्पहवाई के पास एक समुद्री सर्प
* पेलामिस प्लातूरा जातिपेलामिस प्लातूरा जाति
* ओलिव जातिओलिव जाति

इन्हें भी देखें
---------------

* इलापिडाए
* पेलामिस प्लातूरा, समुद्री सर्प की एक जाति

सन्दर्भ
-------

1. ↑  Hutchings, Pat (2008). The Great Barrier Reef: Biology, Environment and Management. Csiro Publishing. p. 345. ISBN 9780643099975. "Sea snakes are true reptiles closely related to Australian venomous terrestrial snakes. Indeed, both groups are included in a single subfamily, Hydrophiinae, by most modern herpetologists."
2. ↑  Campbell JA, Lamar WW. 2004. The Venomous Reptiles of the Western Hemisphere. Comstock Publishing Associates, Ithaca and London. 870 pp. 1500 plates. ISBN 0-8014-4141-2.
3. ↑  Sea snakes[*मृत कड़ियाँ*] at Food and Agriculture Organization of the United Nations. Accessed 7 August 2007.
4. ↑  Parker HW, Grandison AGC. 1977. Snakes – a natural history. Second Edition. British Museum (Natural History) and Cornell University Press. 108 pp. 16 plates. LCCCN 76-54625. ISBN 0-8014-1095-9 (cloth), ISBN 0-8014-9164-9 (paper).
**डेटा चोरी** करना एक प्रकार का अपराध है, जिसमें तकनीकी द्वारा डेटा चोरी में डेटाबेस सर्वर, कम्प्युटर या हाथ में पकड़े जाने वाले उपकरणों जैसे यूएसबी ड्राइव, आईपॉड, या डिजिटल कैमरा का इस्तेमाल शामिल है। आमतौर पर किसी कंपनी में काम करने वाले कर्मचारियों को कंपनी के कई आने वाले योजनाओं और गुप्त जानकारी, जिसमें कंपनी के कई महत्वपूर्ण जानकारी शामिल होते हैं, को अच्छी तरह जानते हैं। ऐसे में यदि वे किसी तरह उस जानकारी को कंपनी छोड़ने के बाद किसी दूसरे कंपनी को देते हैं तो उससे पहले वाली कंपनी को आर्थिक नुकसान होता है।

साइबर अपराधों के बढ़ने के साथ ही इस शब्द का इस्तेमाल मुख्य रूप से ऑनलाइन डेटा चोरी करने के मामले में किया जाने लगा है। इसमें किसी ऑनलाइन वेबसाइट या एप के जरिये साइबर अपराधी उस साइट या एप का उपयोग करने वाले लोगों की जानकारी चोरी करते हैं। इस चोरी को करने के लिए वे उस वेबसाइट या एप में प्रोग्रामिंग के दौरान हुई कोई चूंक या बग ढूँढने का काम करते हैं। एक बार उन्हें कमी मिल जाती है तो वे उससे प्राप्त होने वाले सारे डेटा को अपने पास रख लेते हैं और या तो उसे डार्क वेब में ऑनलाइन बेचने के लिए रख देते हैं या उस जानकारी का इस्तेमाल अन्य साइबर अपराध को अंजाम देने के लिए करते हैं। इन अपराधों में लोगों से ठगी, पहचान की चोरी एवं अन्य गतिविधियां शामिल हैं।

विधि
----

### उपकरण द्वारा

उपकरण द्वारा डेटा चोरी के लिए यूएसबी में डेटा स्टोर करने वाले उपकरणों का इस्तेमाल किया जाता है। इसमें किसी कंपनी, संस्थान या कार्यालय के स्थानीय अथवा नेटवर्क से जुड़े किसी कम्प्युटर या अन्य उपकरण द्वारा यूएसबी या सीडी या अन्य किसी मेमोरी संचित करने वाले उपकरण द्वारा बिना आधिकारिक स्वीकृति के दूसरी कॉपी बना लेना डेटा चोरी के रूप में गिना जाता है।

हालांकि इस प्रक्रिया में आमतौर पर डेटा स्थानांतरित करने के स्थान पर उसकी नकल को दूसरे मेमोरी डिवाइस में संचित किया जाता है। इस तरह से जब तक उस डेटा का अनाधिकृत रूप से उपयोग न हो, या उसी समय इसका पता न चले, तब तक यह जान पाना काफी मुश्किल हो जाता है कि किसी प्रकार की डेटा चोरी हुई भी है या नहीं। इस तरह के चोरी की बढ़ती संख्या के कुछ मुख्य कारण हैं:

* कहीं भी ले जाने वाले यूएसबी मेमोरी डिवाइस में मेमोरी स्टोर करने की क्षमता का बढ़ना,
* ऐसे मेमोरी स्टोर करने वाले उपकरणों का सस्ते में मिलना,
* नेटवर्क आधारित सुविधाओं का अधिक उपयोग होना और कई तरह रिमोट एक्सैस विधियों का उपलब्ध होना भी शामिल है।

### डेटा लीक

डेटा लीक एक तरह के साइबर हमले का भाग है, जिसमें सुरक्षा में कमी, बग या किसी तरह की प्रोग्रामिंग करते हुए चूंक होना भी शामिल है। इसमें दुनिया के किसी कोने में बैठे साइबर अपराधी किसी सर्वर में सुरक्षा की कमी, या बग ढूँढने का काम करते हैं और यदि उन्हें इसमें सफलता मिल जाती है तो वे उस सर्वर द्वारा डेटा प्राप्त करने की कोशिश करते हैं। इसके बाद वे सारे डेटा को अपने पास रख लेते हैं और ब्लैक मार्केट में उसे बेचने के लिए रख देते हैं। इस तरह के हमलों का खुलासा मुख्य रूप से जानकारी के ऑनलाइन उपलब्ध होने के बाद ही हो पाती है।

सन्दर्भ
-------

1. ↑  "Do you know who is sucking data from your computer?". मूल से August 19, 2007 को पुरालेखित. अभिगमन तिथि 15 February 2015.
2. ↑  Stolfo, salvatore (2008). *Insider Attack and Cyber Security Beyond the Hacker*. Boston, MA: Springer US.

बाहरी कड़ियाँ
-------------
***सुमी*** एक 2020 की भारतीय मराठी भाषा की फीचर फिल्म है, जो अमोल वासंद गोले द्वारा निर्देशित और संजीव के झा द्वारा लिखित है।  2020 में, फिल्म ने दो प्रतिष्ठित श्रेणी में राष्ट्रीय पुरस्कार जीता, सर्वश्रेष्ठ बाल फिल्म के लिए राष्ट्रीय फिल्म पुरस्कार और सर्वश्रेष्ठ बाल कलाकार के लिए राष्ट्रीय फ़िल्म पुरस्कार ।  इस से पहले बाल फ़िल्म की श्रेणी में राष्ट्रीय पुरस्कार पाने वालों में सत्यजित राय, ख़्वाजा अहमद अब्बास, तपन सिन्हा, जाहनू बरुआ, विशाल भारद्वाज, संतोष सीवान, नागेश कुकुनूर जैसे लेखकों-निर्देशकों के नाम शामिल हैं.

कहानी
-----

सुमी एक 12 वर्षीय लड़की सुमति की 'आशावादी और प्रेरक कहानी' है, जो अपने गांव से कई मील दूर स्कूल जाने के लिए साइकिल ख़रीदने का सपना देखती है। लेकिन अपनी इस मामूली जरूरत को पूरा करने के लिए, सुमी को संघर्ष से भरे एक ऐसी यात्रा पर निकलना पड़ता है, जो मुसीबतों और कठिनाइयों ने भरी पड़ी है। पढ़ने और आगे बढ़ने के सफ़र में सुमी के संघर्ष का साथी बनता है - उसी की उम्र का एक लड़का - चिन्मय. सुमी प्रेरणा और सकारात्मकता की अनूठी कहानी है.

विकास
-----

लेखक संजीव के झा ने सुमी की कहानी के बारे में दिए अपने इंटर्व्यू में बताया है, कि यह उनके बचपन से जुड़ी हुई है. वे चंपारन के जिस इलाक़े से ताल्लुक़ रखते हैं, वहीं आसपास महात्मा गांधी का आश्रम है. जहां से आश्रम एजुकेशन का कांसेप्ट शुरू हुआ था. सन 2002 में अपनी स्कूली शिक्षा के दौरान वे देखते थे कि लड़कियों को सायकल चलाकर पढ़ने जाना पड़ रहा है क्यूँकि स्कूल काफ़ी दूर है, लेकिन वह संख्या बहुत कम थी, अगर 20 लड़के सायकल पर होते थे, तो उसके मुकाबले सिर्फ एक-दो लड़की होती थी, और ये बड़े साहस की बात थी. तो वो "स्कूल चलें हम" वाला बचपन उनके ज़ेहन में रह गया था. और 20 लड़कों के झुंड में एक नीले रंग की साइकल चलाती लड़की रह गई थी. तो जो पहला विज़ूअल था वो यही था. इसके बाद फिर बचपन उनके अनुभव जाने-अनजाने कहानी का हिस्सा बन गए.

कलाकार
------

* आकाँक्षा पिंगले
* दिव्येश इंदुलकर
* स्मिता तांबे
* नितिन भजन
* देवराया गोले

पुरस्कार
--------

| पुरस्कार | श्रेणी | परिणाम | आधिकारिक नाम |
| --- | --- | --- | --- |
| 68वें राष्ट्रीय फिल्म पुरस्कार | सर्वश्रेष्ठ बाल फ़िल्म | जीत | गोल्डन लोटस अवार्ड (स्वर्ण कमल) |
| 68वें राष्ट्रीय फिल्म पुरस्कार | सर्वश्रेष्ठ बाल कलाकार | जीत | सिल्वर लोटस अवार्ड (रजत कमल) |

संदर्भ
------

1. ↑  "Sanjeev K Jha's film Sumi wins in best children's film, best child artist categories". *dnaindia.com*. अभिगमन तिथि 23 July 2022.
2. ↑  "68th National Film Awards: Complete list of winners". *thehindu.com*. अभिगमन तिथि 22 July 2022.
3. ↑  "'Sumi', 'Mee Vasantrao' win big at Film Awards". *timesofindia.indiatimes.com*. अभिगमन तिथि 23 July 2022.
4. ↑  "नेशनल अवार्ड विनिंग बाल फिल्म सुमी के लेखक हैं बिहार के चंपारण के संजीव झा, बताया इसे अपने बचपन की कहानी". *Prabhat Khabar*. अभिगमन तिथि 2022-08-23.

बाहरी कड़ियाँ
-------------



1. ↑  न्यूज़, दीक्षा छाबड़ा, एबीपी (2022-07-25). "नेशनल अवॉर्ड विजेता फिल्म 'सुमी' के लेखक संजीव के झा का JMI से मुंबई तक का सफर कैसा था?". *www.abplive.com*. अभिगमन तिथि 2022-08-24.
2. ↑  "संजीव के झा की लिखी मराठी फिल्म 'सुमी' को मिले 2 राष्ट्रीय पुरस्कार". *Republic Bharat*. अभिगमन तिथि 2022-08-24.
कानवास पर टेम्परा चित्रण : पीटर ब्रुघेल की 'The Misanthrope' नामक कृति, 1568
**टेंपरा** (Tempera) चित्र बनाने का एक परंपरागत विधान (टेकनीक) है और आज भी बहु प्रचलित है। टेंपरा चित्रण की मुख्य विशेषता यह है कि इसमें किसी प्रकार के संश्लेषयुक्त पदार्थ (बाइंडिंग मैटीरियल) के साथ जलीय रंगों (वाटर कलर) का प्रयोग करते हैं। उक्त पदार्थ गोंद, अंडा केसिन आदि हो सकता है। इसमें रंगों का पारदर्शी रूप में प्रयोग नहीं होता। दूसरी ओर शुद्ध जलीय रंगविधान (वाटर कलर टेकनीक) में रंग पारदर्शी ही रही हैं परंतु यह विधान दो-ढाई सौ वर्षों से ही चला है।

टेंपरा प्रणाली सभी देशों में प्रचलित है। इसके लिये दीवार, कपड़ा, काष्ठफलक, रेशम, कागज, भोजपत्र आदि कोई भी वस्तु आधार हो सकती है। उसपर टेंपरा प्रणाली से रंग लाकर चित्र बनाया जा सकता है। टेंपरा प्रणाली से भितिचित्रों के बनाने में उसपर एक विशेष प्रकार की जमीन तैयार करनी पड़ती है। उदाहरण के लिए अजंता में भीत को खुरदरा कर उसपर गोबर, कपड़े की महीन लुग्दी, छनी हुई मिट्टी, धान की भूसी और अलसी का लेप पलस्तर के रूप में किया गया। ऐसे कई स्तर एक के ऊपर एक करके लगाए गए कि वह शीशे के समान समतल हो गया। इस आधार या जमीन पर रंग लगाए गए, जो कुछ खनिज रंग थे जैसे गेरू, हिरौंजी, रामरज, कुछ पत्थरों को पीसकर बनाए गए जैसे लाजवर्द और दहने फिरंग, कुछ रासायनिक जैसे हरा ढाबा, आलतां, शंख या जस्ते से बना सफेदा आदि। भारत में इसी परंपरा का प्रयोग अन्य गुफाचित्रों में यथा बादामी, सित्तन्नवासल, तंजोर, कोचीन आदि में हुआ है। इसी प्रकार राजस्थानी, मुगल, पहाड़ी शैलियों में भी इसी का एक विभेद प्रयुक्त हुआ जिसे गुआश (Gouache) शैली कहते हैं। इसमें रंगों की कई तहें लगाते हैं, परंतु प्रत्येक दो तहों के बीच सफेदे की एक तह (अस्तर) दे देते। इससे रंग में सोने जैसी चमक आ जाती और उसकी तह मोटी हो जाती। परंतु प्राय: सफेदे में गोंद अधिक होने से ये रंग तड़ककर टूट गए।

चीन में चाऊ (Chou), तांग (Tang), सुंग (Sung), मिंग (Ming) आदि कालों में भी टेंपरा प्रणाली का उपयोग हुआ। यहाँ जमीन पर सरेस का अस्तर दिया जाता और कभी-कभी फिटकरी के पानी का।

जापान में भी इस विधान का प्रयोग हुआ, उदाहरणार्थ, होरियुजी (Horiyuji) मंदिर में चित्रित अवलोकितेश्वर की आकृति इसी प्रणाली में है।

यूरोप में एत्रुस्कुल चित्र, माइकीनी ग्रीक चित्र या इजिप्त के पिरामडों के चित्र इसी प्रणाली में बने हैं। रेनेसां (Renaissance) युग के जिओत्तो (Giotto), मासाच्चिओ (Masaccio), पिअरो देला फ्रांचेस्का (Peiro della Francesca), माइकेल ऐंजेलो आदि के चित्र इसी विधान में बने। तैल-चित्र-विधान 500 वर्षों से ही चल रहा है, उसके पूर्व टेंपरा का विधान था। अब भी कुछ चित्रकार इस शैली को पसंद करते हैं क्योंकि इसमें तूलिका बेरोक-टोक चलती है (रंगमाध्यम के कारण रुकती नहीं); रगों का भी अधिक सामंजस्य संभव है।

बाहरी कड़ियाँ
-------------

* About Egg Tempera
* Egg Tempera Painting
* The Society of Tempera Painters
* Making Egg Tempera
* Tempera Paintings on Cloth in England
* Egg Tempera Resources
* Step-by-step Egg Tempera Technique